غزوات نبوی

دور نبوی کے غزوات جن کا تذکرہ مورخین اور سیرت نگار غزوات نبویﷺ کے عنوان سے کرتے ہیں ان کا آغاز ساتویں صدی عیسوی میں دین اسلام کے غلبہ کے بعد سے ہی ہو گیا تھا۔

 غزوات کے معنی 
غزوہ کی جمع غزوات ہے غزوہ کا معنی ہے قصد کرنا اور غزوات یا مغازی کا لفظ رسول اللہ ﷺ کا بنفس نفیس کفار کے مقابلے کے لیے لشکر لے کر نکلنے کے ہیں اور یہ قصد کرنا یا نکلنا شہروں کی طرف ہو یا میدانوں کی طرف عام ہےفتح الباری کتاب المغازی صفحہ 3 مکتبہ اصحاب الحدیث لاہور
 غزوات کا مقصد 
قرآن کریم میں جہاد کا حکم آنے پر اس کا سلسلہ شروع ہوا، تاہم یہ غزوات دیگر عام جنگوں کی طرح نہیں تھے جن میں صرف قتل وغارت گری مقصود ہوتی ہے، بلکہ ان میں اسلامی احکامات کی انتہائی سختی سے پابندی کی جاتی تھی اور بے جا جانوں کے ضیاع، ضعیفوں، عورتوں، بچوں اور غزوہ میں غیر موجود افراد سے قطعی تعرض نہیں کیاجاتا تھا اور نہ مویشیوں، درختوں اور کھیتیوں کو تباہ برباد کیا جاتا تھا۔ البتہ غزوہ بنی نضیر میں اس قبیلہ کے جو باغات ختم کردیے گئے تھے اس کی وجہ یہ تھی کہ یہ باغات دشمن کی کمین گاہیں تھیں جہاں یہ سازشیں رچا کرتے تھے، اس لیے انھیں تباہ کرنا پڑا۔

 تاریخی پس منظر 

پہلی مرتبہ جہاد کا حکم نبوت کے مدنی دور میں نازل ہوا۔ اس سے قبل مسلمانوں کو طاقت کے استعمال کی اجازت نہیں تھی بلکہ صبر کی تلقین اور اس پر جنت کی بشارت دی جاتی تھی۔ جہاد کا حکم بھی بتدریج نازل ہوا۔ آغاز میں صرف اپنے دفاع کے لیے لڑنے کی اجازت دی گئی:

پھر بتدریج حکم نازل ہوا کہ اب اسلام کی شوکت اور غلبہ کے لیے جہاد کریں تاکہ دنیا سے فتنہ ختم ہو اور اللہ کی وحدانیت کو فروغ ملے:

غزوات کی تعداد تقریباً 28 ہے۔ اس سے قبل کچھ سرایا بھی ہوئے تھے۔لیکن بخاری نے بروایت زید بن ارقم غزوات کی تعداد 19 نقل کی ہے (صحیح بخاری، باب مرض النبی)۔

 غزوہ اور سریہ کا لغوی مفہوم 
غزوہ اور سریہ یہ دونوں عربی زبان کے الفاظ ہیں جو درج ذیل مفہوم کے حامل ہیں:
 غزوہ: دشمن سے جنگ کے لیے جانا۔
 سَرِیَّہ: فوج کی ٹکڑی جس میں پانچ سے تین چار سو تک افراد ہوں۔
مصنفین سیرت کی یہ اصطلاح میں وہ جنگی لشکر جس کے ساتھ حضور ﷺ بھی تشریف لے گئے اس کو غزوہ کہتے ہیں اور وہ لشکروں کی ٹولیاں جن میں حضور ﷺ شامل نہیں ہوئے ان کو سرِیّہ کہتے ہیں۔مدارج النبوۃ ج 2ص76

 شماریات 
 محمد کے زیر قیادت 28 غزوات ہوئے۔
 جن میں سے 9 غزوات میں قتال کی نوبت پیش آئی جبکہ باقی غزوات میں بغیر قتال کے مقصد حاصل ہو گیا۔
 7 غزوات میں حضور  کو پیشگی اطلاع مل گئی تھی کہ دشمن حملہ کی سازش کر رہے ہیں۔
 غزوات کا سلسلہ 8 سال تک جاری رہا (2ہجری تا 9ہجری)۔
 جن میں سنہ 2ہجری میں سب سے زیادہ غزوات پیش آئے (8 غزوات)۔

 نقشہ غزوات 
غزوات کا مکمل نقشہ حسب ذیل ہے:
 شمار نام تاریخ مقام شمار نام تاریخ مقام 1 غزوہ ابواء 2 ہجری ودان 15 غزوہ بدرالصغری 4 ہجری بدر 2 غزوہ بواط 2 ہجری بواط 16 غزوہ دومۃ الجندل 5 ہجری دومۃ الجندل 3 غزوہ ذی العشیرہ 2 ہجری العشیرۃ 17 غزوہ بنی المصطلق (المریسیع) 5 ہجری المریسیع 4 غزوہ بدر اولی (غزوہ سفوان) 2 ہجری وادی سفوان 18 غزوہ خندق 5 ہجری مدینہ منورہ 5 غزوۂ بدر الکبری 17 رمضان 2ھ — ۱۳ مارچ ۶۲۴ء بدر 19غزوہ بنی قریظہ 5 ہجری اطراف مدینہ منورہ 6 غزوہ بنی سلیم 2 ہجری قرقرۃ الکدر 20غزوہ بنی لحیان 6 ہجری غران 7 غزوہ بنی قینقاع 2 ہجری مدینہ منورہ 21غزوہ ذی قرد 6 ہجری ذو قرد 8 غزوہ سویق 2 ہجری قرقرۃ الکدر 22 غزوہ حدیبیہ 6 ہجری حدیبیہ 9 غزوہ ذی امر 3 ہجری ذو امر 23 غزوہ خیبر 7 ہجری خیبر 10 غزوہ بحران 3 ہجری بحران 24 غزوہ عمرۃ القضا 7 ہجری مکہ مکرمہ 11 غزوہ احد 3 ہجری جبل احد 25 غزوہ موتہ 8 ہجری موتہ 12 غزوہ حمراء الاسد 3 ہجری حمراء الاسد 26 فتح مکہ 8 ہجری مکہ مکرمہ 13 غزوہ بنی نضیر 4 ہجری اطراف مدینہ منورہ 27 غزوہ حنین 8 ہجری وادی حنین 14 غزوہ ذات الرقاع 4 ہجری ذات الرقاع 28 غزوہ طائف 8 ہجری طائف 29 غزوہ تبوک 9 ہجری تبوک

 زمانی جدول 
غزوات نبوی کا زمانی جدول درج ذیل ہے:
شمار 2 ہجری 3 ہجری 4 ہجری 5 ہجری 6 ہجری 7 ہجری 8 ہجری 9 ہجری1 ودان ذی امر بنو نضیر دومۃ الجندل بنو لحیان خیبر موتہ تبوک2 بواط بحران ذات الرقاع بنو المصطلق ذی قرد عمرۃ القضا فتح مکہ3 العشیرۃ احد بدر ثانیہ خندق حدیبیہ حنین4 بدر اولی حمراء الاسد بنو قریظہ طائف5بدر کبری6بنو سلیم7 بنو قینقاع8 سویق

 مزید دیکھیے 
 سرایا نبوی

 حوالہ جات 

زمرہ:اسلام کی عسکری تاریخ
زمرہ:اسلامی اصطلاحات
زمرہ:جہاد
زمرہ:ساتویں صدی میں اسلام
زمرہ:سیرت نبوی
زمرہ:عربی الفاظ اور جملے
زمرہ:غزوات
زمرہ:غزوات نبوی کے نقشہ جات
زمرہ:قبول اسلام
زمرہ:محمد بن عبد اللہ